OpenLLM-France/wikimedia huggingface dataset:
# Riu Delta

El riu Delta (en anglès Delta River; en Ahtna Saas Na’) és un riu de 130 km de llargada que discorre íntegrament per l'estat d'Alaska, als Estats Units. Neix als llacs Tangle, per anar cap al nord a través de l'Alaska Range i desembocar al riu Tanana, a Big Delta. El riu forma part de la conca del Yukon.
El 1980 100 quilòmetres de vies navegables de la conca del riu Delta, inclosos els llacs Tangle, així com el riu principal fins a poc després de Black Rapids foren protegits dins el programa National Wild and Scenic Rivers System. D'aquests 32 km foren designats "wild", 39 km "scenic" i 29 km "recreational".
Amb la serralada d'Alaska i la Vall de Tanana a la carretera de Richardson corre paral·lela a la del delta del riu.

## Pesca

El sistema lacustre dels llacs Tangle, amb 39 quilòmetres de llargada, i del qual s'alimenta el riu Delta té "alguns dels millors indrets de pesca accessible de Thymallus thymallus a l'interior d'Alaska". En els llacs més profunds del sistema, el Salvelinus namaycush és bastant abundant. Els llacs i rierols més allunyats de l'autopista i sols accessibles en canoa són els menys intensament explotats. La part alta del riu, fins a la seva confluència amb Eureka Creek, també és un excel·lent indret per a la pesca de la truita àrtica.

## Referències

* 1 2 3
* ↑ Alaska Atlas & Gazetteer. 7a ed.. Yarmouth, Maine: DeLorme, 2010, p. 96, 106, 116. ISBN 978-0-89933-289-5.
* ↑ «Delta River, Alaska». National Wild and Scenic Rivers. [Consulta: 27 octubre 2013].
* 1 2 Limeres, Rene. Alaska Fishing: The Ultimate Angler's Guide. 3a edició. Roseville, California: Publishers Design Group, 2005, p. 275–76. ISBN 1-929170-11-4.

## Enllaços externs

* USGS GNIS: Delta River
# Philautus aurifasciatus

Philautus aurifasciatus és una espècie de granota que es troba a Indonèsia.
Està amenaçada d'extinció per la pèrdua del seu hàbitat natural.

## Referències

* Iskandar, D. & Mumpuni 2004. Philautus aurifasciatus. Llista Vermella d'Espècies Amenaçades de la UICN 2006. Consulta: 8 de gener de 2008.
# Actiu corrent

L'actiu corrent o actiu circulant correspon a un actiu que es pot vendre ràpidament a un preu predictible. El constituïxen aquells grups de comptes que representen béns i drets, fàcil de convertir-se en diners o de consumir-se en el pròxim cicle normal d'operacions de les empreses. Com a exemple: clients, comptes a cobrar, inventari, o pagaments anticipats.
# Manuela (pel·lícula)

Manuela és una pel·lícula dramàtica espanyola del 1976 dirigida per Gonzalo García Pelayo amb un argument basat lliurement en la novel·la homònima de Manuel Halcón. Tant el llibre com la pel·lícula són icones pop andaluses de la dècada del 1960 i 1970.

## Sinopsi

Està ambientada a l'Andalusia dels anys 1970. Manuela és la filla d'un caçador furtiu assassinat pel terratinent local, viu amb la seva mare i ven melons al costat de la carretera de Sevilla. La seva bellesa natural i la seva sensualitat encenen passions que desencadenen tota classe de conflictes. Es casa amb el criat de Don Ramón, el ric de la zona. L'escena del començament on balla sobre la tomba del seu pare assassinat pel terratinent és considerada una al·legoria del final del franquisme i del començament de la transició.

## Sinopsi

* Charo López ... Manuela
* Fernando Rey ... Don Ramón
* Máximo Valverde ... Antonio
* Carmen Platero ... Purita
* Mario Pardo ... Antoñillo
* Fernando Sánchez Polack ... El Moreno

## Producció

Té una bona banda sonora composta per Lole y Manuel. Va ser la primera producció andalusa, realitzada en plena transició, on el món rural andalús és el protagonista intentant defugir els tòpics folkloristes fomentats pel franquisme. Està rodada a Carmona, Lebrija i Sevilla.

## Referències

* ↑ Manuela a abc.es
* ↑ 'Manuela', la reedición del libro y la reproyección de la película, Andalucía Información
* ↑ Manuela al web de la Filmoteca de Catalunya
* ↑ Manuela al web de Gonzalo García Pelayo

## Enllaços externs

* Manuela (Gonzalo García Pelayo, 1975) - Zapateando sobre una lápida. a YouTube
* Clip de la pel·lícula a YouTube
* Seqüència de la pel·lícula; "Yo te quiero a ti..." a YouTube
# Arquimbald IX de Borbó

Arquimbald IX de Borbó dit el Jove, nascut el 1205 i mort a Xipre el 22 de gener de 1249, senyor de Borbó, Dampierre, Saint-Just i Saint-Dizier, comte de Nevers, d'Auxerre i de Tonnerre de 1228 a 1249.

## Biografia

Procedent de la casa de Dampierre o Borbó-Dampierre (originària de la Xampanya i extingida, Arquimbald IX de Borbó va néixer de les segones noces del seu pare Arquimbald VIII de Borbó dit el Gran (vers 1197- 1242) amb Beatriu de Montluçon.
Va acompanyar al rei Lluís IX de França (Sant Lluís) en el seu primer viatge a ultramar, i va morir a Xipre el 22 de gener de 1249, a l'edat de 44 anys, després de 7 anys de govern.

## Matrimoni i fills

Es va casar amb Iolanda de Châtillon (vers 1215- 1254). El matrimoni va tenir dues filles:
* Matilde (o Mafalda), comtessa de Nevers, d'Auxerre i de Tonnerre. Casada amb Eudes de Borgonya, fill d'Hug IV de Borgonya.
* Agnès (1237-1287) casada amb Joan de Borgonya, germà d'Eudes. Hereva de Borbó i Dampierre.

## Notes i referències

* ↑ Hereva pel seu pare, Guiu (III) de Châtillon, comte de Saint Pol, de les senyories de Monjai, de Thorigny i de Broigny; i per la seva mare, Agnès de Donzy dels comtats de Nevers, Auxerre i Tonnerre, així com de les senyories de Donzy i de Saint-Aignan
# W (UNIX)

w és un programa de Unix que mostra informació sobre els usuaris que han iniciat sessió en el sistema i què estan fent. És força útil en l'administració del sistema, ja que mostra informació molt ràpida però alhora precisa, ometent qualsevol tipus de detall que no sigui útil per a l'administrador trucant a la comanda.

## Referències

* ↑ David Martínez Perales. Learning UNIX with examples (en anglès).

## Vegeu també

* Unix
* Coreutils
Viccionari
# Vladimir Jugović

Vladimir Jugović (en serbi:Владимир Југовић) (Milutovac, 30 d'agost de 1969) és un exfutbolista serbi, que ocupava la posició de migcampista atacant.
Al llarg de la seua carrera va militar a diversos clubs iugoslaus, austríacs, espanyols i italians. Va guanyar la Copa d'Europa en dues ocasions, amb l'Estrella Roja de Belgrad i amb la Juventus FC. Amb els blanc-i-negres va marcar a la final davant l'Ajax.
Va romandre bona part de la seua trajectòria a Itàlia, on va militar a la UC Sampdoria, Juventus, SS Lazio i Inter de Milà, amb una temporada a l'Atlètic de Madrid en mig. Després de ser cedit a l'AS Monaco, finalitza la seua carrera a equips d'Àustria.
Va ser internacional amb l'antiga selecció iugoslava i amb la posterior de Sèrbia i Montenegro. Amb aquesta darrera hi va participar en el Mundial de 1998 i a l'Eurocopa del 2000.
# Vulkanni

Vulkanni (en rus: Вулканный) és un poble (un possiólok) del krai de Kamtxatka, a Rússia, que el 2021 tenia 1.329 habitants. Pertany al districte de Iélizovo.

## Referències

* ↑ Населенные пункты Камчатки (даты возникновения, наименования, переименования, упразднения; краткая топонимика Камчатки)
* ↑ Березняки (Камчатский край — Россия)
# Xanca menuda coronada

La xanca menuda coronada (Grallaricula nana) és una espècie d'ocell de la família dels gral·làrids (Grallariidae).

## Hàbitat i distribució

Habita el sotabosc de la selva pluvial, localment a muntanyes de Colòmbia, oest i nord de Veneçuela, est de l'Equador i nord del Perú.

## Referències

* ↑ «Xanca menuda coronada». Cercaterm. TERMCAT, Centre de Terminologia. Rev. 10/06/2021(català)
# Xanca menuda de Sucre

La xanca menuda de Sucre (Grallaricula cumanensis) és una espècie d'ocell de la família dels gral·làrids (Grallariidae).

## Hàbitat i distribució

Habita el sotabosc de la selva pluvial, localment a muntanyes del sud-est de Veneçuela.

## Referències

* ↑ «Xanca menuda de Sucre». Cercaterm. TERMCAT, Centre de Terminologia. Rev. 10/06/2021(català)
# Xenophrys aceras

Xenophrys aceras és una espècie d'amfibi que viu a Indonèsia, Malàisia i Tailàndia.
Està amenaçada d'extinció per la pèrdua del seu hàbitat natural.

## Referències

* Sukumaran, J., van Dijk, P.P. & Iskandar, D. 2004. Xenophrys aceras. Llista Vermella d'Espècies Amenaçades de la UICN 2006. Consulta: 14 de gener de 2008.
# WAPI

WAPI (WLAN Authentication and Privacy Infrastructure) és un estàndard nacional de la Xina per proporcionar seguretat en xarxes WLAN.
WAPI es basa en l'existència d'una Unitat de Servei d'Autenticació (ASU) centralitzada, coneguda per estacions clienta i APs. L'ASU exerceix d'entitat certificadora que assegura l'autenticació mútua. La confidencialitat s'aconsegueix mitjançant un mecanisme de clau simètrica i el xifrat de bloc amb SMS4, un algorisme propietari.
Malgrat els intents de la Xina per convertir WAPI en un estàndard internacional, va ser desestimat el juliol de 2006 per ISO/IEC en favor de les propostes del IEEE 802.11i, i encara que s'estudia la possibilitat que es forci la presència de WAPI als dispositius com a condició per a la seva venda a la Xina, avui en dia només es promociona en sistemes pertanyents al govern xinès.

## Enllaços externs

* SunTzu International LLC on WAPI Arxivat 2011-07-16 a Wayback Machine.
* ISO/IEC JTC 1 N7904 Arxivat 2006-08-24 a Wayback Machine.
* Xinhua May 29, 2006, report on appeals to ISO
# W52-FC Porto

L'equip W52-FC Porto (codi UCI: W52) és un equip de ciclisme portuguès de categoria continental professional.
L'equip Unión Ciclista de Sobrado es va crear el 2004 a Sobrado (Valongo). L'equip va competir de manera amateur fins que el 2013 va entrar a la categoria continental de l'UCI. Al llarg de la seva història ha tingut diferents noms.
De cara el 2016 va arribar un acord amb el FC Porto per copatrocinar l'equip.

## Principals resultats

* Volta a Portugal: Alejandro Marque (2013), Gustavo César Veloso (2014, 2015), Rui Vinhas (2016), Raúl Alarcón (2017)
* Trofeu Joaquim Agostinho: Eduard Prades (2013), Delio Fernández (2014)
* Tour de Rio: Gustavo César Veloso (2015)
* Clàssica da Arrábida: Amaro Antunes (2017)

### A les grans voltes

* Giro d'Itàlia
** 0 participacions
* Tour de França
** 0 participacions
* Volta a Espanya
** 0 participacions

## Composició de l'equip

2017 :

## Classificacions UCI

L'equip participa en els Circuits continentals de ciclisme. La taula presenta les classificacions de l'equip al circuit, així com el millor ciclista individual.
UCI Amèrica Tour
| Temporada | Classificació per equips | Millor ciclista en la classificació individual |
| 2013 | 21è | Gustavo César Veloso (68è) |
| 2014 | 25è | Gustavo César Veloso (84è) |
| 2015 | 32è | Gustavo César Veloso (40è) |
UCI Àsia Tour
| Temporada | Classificació per equips | Millor ciclista en la classificació individual |
| 2013 | 64è | Samuel Caldeira (227è) |
UCI Europa Tour
| Temporada | Classificació per equips | Millor ciclista en la classificació individual |
| 2013 | 29è | Alejandro Marque (72è) |
| 2014 | 36è | Gustavo César Veloso (41è) |
| 2015 | 28è | Gustavo César Veloso (39è) |
| 2016 | 28è | Rui Vinhas (239è) |
| 2017 | 16è | Raúl Alarcón (34è) |
| 2018 | 31è | Raúl Alarcón (137è) |

## Referències

* ↑ «Dragões regressam ao ciclismo, 31 anos depois». fcporto.pt, 05-12-2015 [Consulta: 20 febrer 2016].
* ↑ «Pinto da Costa "imensamente esperançado" no sucesso da W52-F. C. Porto-Porto Canal». Jornal do noticias, 06-12-2015 [Consulta: 20 febrer 2016].
* ↑ Classificacions UCI (Web oficial de l'UCI).

## Enllaços externs

* Plantilles a memoire-du-cyclisme.eu
* Plantilles i resultats a firstcycling.com
* Plantilles i resultats a cyclebase.nl
# Walden, o la vida als boscos

Walden, o la vida als boscos (títol original: Walden; or, Life in the woods) és un relat basat en fets reals de l'escriptor i pensador Henry David Thoreau.
Publicat el 1854, conta la vida que Thoreau va passar en una cabana durant dos anys, dos mesos i dos dies, al bosc que pertanyia al seu amic i mentor Ralph Waldo Emerson, davant l'estany de Walden (Walden Pond), no lluny dels seus amics i de la seva família, que residien a Concord, a Massachusetts. Walden està escrit de manera que el temps sembla que dura només un any, i en què destaquen els canvis d'estacions.
No és ni una novel·la ni una veritable autobiografia, sinó una crítica del món occidental; cada capítol aborda un aspecte de la humanitat sota l'estil del pamflet o de l'elogi. Dedica també l'atenció a la mateixa naturalesa de l'estany de Walden, descrivint els animals i la manera com la gent el considera en resposta al seu aïllament, tot desprenent-ne conclusions filosòfiques. Aquests llargs passatges en relació amb la natura han estat sovint interpretats com a part de l'ensenyament que transcendentalistes com Thoreau o Emerson predicaven.
Més d'un segle més tard, Walden continua sent una peça important d'un cert moviment de tornada a la natura, ens proposa un itinerari ètic que afecta com ens relacionem amb el nostre entorn, per assolir una vida sostenible.

## Edicions

* Thoreau, Henry David; Edició a càrrec J.Lyndon Shanley. The Writings of Henry David Thoreau (en anglès). Princeton, N.J. : Princeton University Press, 1971, p. 418. ISBN 978-0-691-06194-8.
Després de vuit anys d’escriptura, la primera edició de 1854 no va tenir gaire ressò i no es va reimprimir fins al 1862, any de la mort de Thoreau. Aquesta obra s'ha consolidat com un clàssic que explora la simplicitat natural, l'harmonia i la bellesa. Alhora s’ha reconegut com un document important de crítica i dissidència social.

### Traducció al català

* Thoreau, Henry David; Pròleg Ramon Alcoberro. Walden o la vida als boscos. Traducció: Anna Turró. Simbol Editors, 2019, p. 351. ISBN 9788415315681.

## Referències

* ↑ Escur, Núria. «Thoreau o la defensa de la vida salvaje» (en castellà). La Vanguardia, 11-01-2020. [Consulta: 30 maig 2021].
* ↑ estrella, ernesto «Thoreau: lecturas para el presente» (en castellà). El País [Madrid], 12-07-2017. ISSN: 1134-6582.
* ↑ Updike, John. «John Updike on Henry Thoreau's classic Walden» (en anglès). The Guardian, 25-06-2004. [Consulta: 29 maig 2021].

## Enllaços externs

* Walden, una aventura moral. Pròleg a l'edició catalana del Walden. Ramon Alcoberro(català)
* El llibre a Wikisource (francès).
* El llibre (anglès).
# Zhang Bao

Zhang Bao és el nom dels següents personatges:
* Zhang Bao (Shu Han), general militar de Shu Han
* Zhang Bao (Turbant Groc), un líder dels Turbants Grocs
# Zhang

«Zhang» té aquests significats:
* Zhang Zhung, poble nòmada de l'Àsia Central que posteriorment van esdevenir el poble tibetà
* Zhang (unitat de mesura), part d'un li (unitat)
* Biografies:
** Emperadriu Zhang, diversos personatges
** Zhang Bao (Shu Han), general que va servir al senyor de la guerra Liu Bei de la Dinastia Han Oriental
** Zhang Bao (Turbant Groc) (184 aC), líder dels Turbants Grocs durant el període de la Dinastia Han Oriental
** Zhang Bo oficial de la facció revoltada dels Turbants Grocs que va viure durant el període de la Dinastia Han Oriental
** Zhang Fei (?-221), general de Shu Han durant l'era dels Tres Regnes
** Zhang Han (Dinastia Qin) (? - 205 aC), general de la Dinastia Qin
** Zhang He (? - 231 aC), general servint sota el senyor de la guerra Cao Cao durant el període de la Dinastia Han Oriental
** Zhang Heng (78–139), estudiòs xinès
** Zhang Ji, diversos personatges
** Zhang Jue (? - 184) líder dels rebels del Turbant Groc durant la Dinastia Han
** Zhang Juanjuan (1981, Qingdao, província Shandong), arquera xinesa
** Zhang Liang, diversos personatges
** Zhang Liao (169 - 222), general sota el comandament del senyor de la guerra Cao Cao durant la Dinastia Han Oriental
** Zhang Lin (1987, Pequín), nedador xinès
** Zhang Lu (? - 216 aC), senyor de la guerra durant el període de la Dinastia Han Oriental
** Zhang Mancheng (? - 184 aC), líder local xinès dels Turbants Grocs durant el període de la Dinastia Han Oriental
** Zhang Qian (s. II aC), diplomàtic xinès
** Zhang Qun (1889 - 1990), primer ministre de la República de la Xina
** Zhang Ren (?- 213 aC), general sota el senyor de la guerra Liu Zhang
** Zhang Xiangxiang (Longyan, 1983), aixecador de pesos xinès
** Zhang Xiu (? - 207), senyor de la guerra durant la Dinastia Han
** Zhang Ye, soprano xinesa
** Zhang Yan (Dinastia Han), líder dels bandits Heishan
** Zhang Yi, diversos personatges
** Zhang Yimou (1951, Xi'any), director de cinema xinès
** Zhang Yining (Pequín, 1982), jugadora de tennis taula xinesa
** Zhang Zilin (1984, Shijiazhuang, Hebei), model xinesa, Miss Món 2007
** Zhang Ziyi (1979), actriu de cinema xinesa
** Cao Zhang (189 – 223), fill del senyor de la guerra Cao Cao durant la Dinastia Han de l'Est i els Tres Regnes
** Liu Zhang (senyor de la guerra) (? - 219), senyor de la guerra durant el període de la tardana Dinastia Han
# Whiteïta-(MnMnMn)

La whiteïta-(MnMnMn) és un mineral de la classe dels fosfats que pertany al grup de la whiteïta.

## Característiques

La whiteïta-(MnMnMn) és un fosfat de fórmula química Mn$^{2+}$Mn$^{2+}$Mn$^{2+}$₂Al₂(PO₄)₄(OH)₂·8H₂O. Va ser aprovada com a espècie vàlida per l'Associació Mineralògica Internacional l'any 2021, sent publicada en el mes d'octubre del mateix any. Cristal·litza en el sistema monoclínic.
Les mostres que van servir per a determinar l'espècie, el que es coneix com a material tipus, es troben conservades a les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia) amb els números de catàleg: 74374, 76149, 76150 i 76151.

## Formació i jaciments

Va ser descoberta a la mina Foote Lithium Co., situada al districte miner de Kings Mountain, dins comtat de Cleveland (Carolina del Nord, Estats Units). També ha estat descrita a la pedrera Chandlers Mill, a la localitat de Newport del comtat de Sullivan (Nou Hampshire, Estats Units). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Whiteite-(MnMnMn)» (en anglès). Mindat. [Consulta: 24 maig 2022].
* ↑ Grey, Ian E.; Smith, Jason B.; Kampf, Anthony R.; Mumme, W. Gus; MacRae, Colin M.; Riboldi-Tunnicliffe, Alan; Boer, Stephanie; Glenn, Alexander M.; Gable, Robert W. «Whiteite-(MnMnMn), a new jahnsite-group mineral species from the Foote mine, North Carolina, USA, and chemical pressure effects in jahnsite-group minerals.». Mineralogical Magazine, 85, 6, 01-12-2021, pàg. 862–867. DOI: https://doi.org/10.1180/mgm.2021.75 [Consulta: 3 abril 2023].
# Xoán Antonio Saco e Arce

Xoán Antonio Saco e Arce (San Martiño de Alongos, Toén, 1835-Ourense, 1881) fou un poeta i filòleg gallec.
Fou catedràtic de retòrica i poètica de l'institut provincial d'Ourense d'ençà de 1863 i dedicà la seva activitat, d'una banda, a la filologia, fruit de la qual fou la seva notable Gramática gallega (1868), i de l'altra, a la poesia; fou un dels poetes més destacats del Rexurdimento inicial. La seva obra es recull en les Poesías de Don Juan Saco y Arce (1878).
# Yanagawa Nobusada

    En aquest nom japonès, el cognom és Yanagawa.
Yanagawa Nobusada (japonès: 柳川信貞) va ser un dissenyador de xilografies de l'estil ukiyo-e d'Osaka que va estar en actiu del 1822 al 1832 aproximadament. El seu mestre, Yanagawa Shigenobu, li va donar el nom (goh) de Yanagawa Yukinobu (japonès: 柳川雪信). Un gravat de 1823 dona constància del canvi de nom de Yukinobu (雪信) a Nobusada (信貞).

## Vegeu també

* Impressió xilogràfica del Japó

## Bibliografia

* Keyes, Roger S. & Keiko Mizushima, The Theatrical World of Osaka Prints, Philadelphia, Philadelphia Museum of Art,1973, 271.
* Lane, Richard, Images from the Floating World, The Japanese Print, New York, Putnam, 1978, 309.
* Ujlaki, Peter, Woodblock Prints, Faux Zen Kabuki, Daruma Magazine, No. 60, 53, 2008.
# Wisconsin Dells

Wisconsin Dells és una població dels Estats Units a l'estat de Wisconsin. Segons el cens del 2000 tenia 2.418 habitants.

## Demografia

Segons el cens del 2000, Wisconsin Dells tenia 2.418 habitants, 1.019 habitatges, i 609 famílies. La densitat de població era de 225 habitants per km².
Dels 1.019 habitatges en un 26,7% hi vivien nens de menys de 18 anys, en un 45,5% hi vivien parelles casades, en un 10,2% dones solteres, i en un 40,2% no eren unitats familiars. En el 34,6% dels habitatges hi vivien persones soles el 15,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,93.
Per edats la població es repartia de la següent manera: un 22% tenia menys de 18 anys, un 7,8% entre 18 i 24, un 27,3% entre 25 i 44, un 23,6% de 45 a 60 i un 19,3% 65 anys o més.
L'edat mediana era de 41 anys. Per cada 100 dones de 18 o més anys hi havia 86,7 homes.
La renda mediana per habitatge era de 35.699$ i la renda mediana per família de 46.304$. Els homes tenien una renda mediana de 29.830$ mentre que les dones 22.553$. La renda per capita de la població era de 23.447$. Aproximadament el 4% de les famílies i el 7,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wisconsin Dells» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Wisconsin Dells». American Fact Finder. Oficina del Cens dels Estats Units, 12-01-2010.
# Yao Aziawonou

Yao Aziawonou (Lomé, 30 de novembre de 1979) és un exfutbolista togolès de la dècada de 2000.
Fou internacional amb la selecció de futbol de Togo amb la qual participà a la Copa del Món de futbol de 2006.
Pel que fa a clubs, destacà a FC Nantes, FC Sion, FC Basel, FC Thun, Servette FC, FC Luzern i BSC Young Boys.

## Referències

* ↑ Yao Aziawonou a National-Football-Teams.com (anglès)
# Zonotrichia

Zonotrichia és un dels gèneres d'ocells, de la família dels passerèl·lids (Passerellidae). De les cinc espècies, quatre són a Amèrica del Nord menys els sit de clatell roig que cria a les terres altes des de l'extrem sud-est de Mèxic fins a la Terra del Foc i a Hispaniola.

## Etimologia

El nom del gènere Zonotrichia prové del grec antic «ζώνη» (zona, franja) i «θρίξ» (cabell).

## Taxonomia

Segons la classificació del Congrés Ornitològic Internacional (versió 13.2, 2023), aquest gènere conté 5 espècies:
* Zonotrichia capensis - sit de clatell roig.
* Zonotrichia querula - sit de Harris.
* Zonotrichia albicollis - sit gorjablanc.
* Zonotrichia leucophrys - sit de coroneta blanca.
* Zonotrichia atricapilla - sit de coroneta daurada.
A principis del segle XXI es va localitzar les restes fossilitzades del que hauria estat una sisena espècie: Zonotrichia robusta.

## Referències

* ↑ Jobling, James A. The Helm Dictionary of Scientific Bird Names. London, United Kingdom: Christopher Helm, 2010, p. 414. ISBN 978-1-4081-2501-4.
* ↑ «Master Lists – IOC World Bird List 13.2b» (en anglès). IOC. DOI: 10.14344/IOC.ML.13.2. [Consulta: 12 novembre 2023].
* ↑ «900 m SW of Punta Hermengo (upper) (Pleistocene of Argentina)» (en anglès). Fossilworks.org. Arxivat de l'original el 2023-11-12. [Consulta: 12 novembre 2023].
* ↑ AGNOLIN, Federico L UN NUEVO EMBERIZINAE (AVES, PASSERIFORMES) DEL PLEISTOCENO MEDIO DE LA PROVINCIA DE BUENOS AIRES, ARGENTINA. Studia Geologica Salmanticensia, 43 (2), 10-01-2007, pàg. 167-173. ISSN: 0211-8327.